बेहतर भविष्य के मद्देनजर फैशन डिजाइनिंग का कोर्स करना जहां जॉब के दृष्टिकोण से फायदेमंद होता है, वहीं इस क्षेत्र की अहमियत स्वरोजगार को लेकर भी है। कोर्स के बाद काम का कुछ अनुभव हासिल कर बुटीक, ड्रेस डिजाइनिंग सेंटर, अपेरल मैन्यूफैक्चरिंग यूनिट के रूप में अपना काम भी शुरू किया जा सकता है। गौरतलब है कि बुटीक का काम जहां कम पूंजी से भी शुरू किया जा सकता है, वहीं अपेरल मैन्यूफैक्चरिंग यूनिट के लिए अधिक पूंजी की जरूरत होती है। अपनी आर्थिक स्थिति के मद्देनजर रिटेलिंग का काम भी शुरू किया जा सकता है।